જે દિવસે બ્રિગેડિયર ક્ષેત્રપાલ પાછા જવાના હતા તે દિવસે નાસિરે ક્ષેત્રપાલનો હાથ પકડી આંસુભીના હ્રદયે માફી માંગી, “તમારો દીકરો રાષ્ટ્રનો સાચો હીરો નીકળ્યો. આટલી નાની ઉંમરમાં તે શૌર્ય અને નીડરતાથી લડ્યો. અને રાષ્ટ્રે એની કદર કરી ‘પરમવીર ચક્ર’ નું પદક આપીને તેનું સન્માન કર્યું. હુસાચા હ્રદયથી સલામ કરૂં છું . આ યુદ્ધ એટલું ભયંકર હતું અને બન્ને દેશોના સૈનિકો શહીદ થયા ઉપરાંત બીજી કેટલી ખુવરી થઈ એ યાદ કરતાં મારું સેનાનીનું હ્રદય પણ દ્રવી જાય છે. છેલ્લા દિવસન યુદ્ધમાં બીજા બધા જ હટી ગયા હતા, ફક્ત હું અને અરુણ જ આમને સામને ટેંકમાં હત. મને ખબર ન હતી કેએ તમારો દીકરો છે. અમે બંને એ એકસાથે જ ગોળા ફેંક્યા પણ કમનશીબે મારો ગોળો એને વાગી ગયો અને હુ6 બચી ગયો હવે મને ખબર પડી કે આવો નીડર અને સાહસિક કેમ બન્યો. અરૂણ તમારો સુપુત્ર હતો એટલે તમન પણ હું લાખ લાખ સલામ કરું છું. “ એમ કહીને એ ક્ષેત્રપાલને ભેટી પડ્યા. કેવું હ્રદયસ્પર્શી દ્રશ્ય હશે એ ! એક વખતના ભાગલા પહેલાં ના મિત્રો વર્ષો પછી મળ્યા અને અજાણતાં એના પુત્રનો જાન લેધો, એની સાચ્ચા હ્ર દય થી માફી માગી.